techiaith/cofnodycynulliad_en-cy huggingface dataset:
English: It hasn't had that much of an impact on us in Gwynedd and Tŷ Siamas specifically. In the Sesiwn Fawr, we stage entertainment in a number of centres - some of them in back gardens, some pop-ups, for example. And the fact that we can have a temporary event notice is something that we welcome. And I think that many festivals, many societies and so on have made good use of these, and I think they're very important things. In terms of the business rates, I don't have anything to say there, really. But I don't see that the licensing has had an impact.
Welsh: Dydy o ddim wedi cael cymaint â hynny o effaith arnom ni yng Ngwynedd ac yn Nhŷ Siamas, beth bynnag, yn benodol, felly. Mi ydym ni yn y Sesiwn Fawr yn cynnal adloniant mewn sawl canolfan, mewn sawl lle - rhai ohonyn nhw, efallai, yn yr ardd gefn, hynny yw, rhyw pop-ups, mewn ffordd, felly. Ac mae'r ffaith ein bod ni'n gallu cael temporary event notice yn rhywbeth rydym ni'n ei groesawu. A dwi'n meddwl bod llawer iawn o wyliau, llawer iawn o gymdeithasau, ac yn y blaen, wedi gwneud defnydd da o'r rhain, a dwi'n meddwl eu bod nhw'n bethau pwysig iawn, felly. O safbwynt y trethi busnes, does gen i ddim i'w ddweud yn fanna, a dweud y gwir. Ond dydw i ddim yn gweld bod y trwyddedi, fel arall, wedi cael effaith mawr.
English: No, it has barely affected me. I'd just like to echo what you said; I stage many events where temporary event notices are used, and that's a good thing, because they're just another opportunity for us to offer entertainment.
Welsh: Na, dyw e ddim wedi effeithio arnaf fi bron o gwbl. Dim ond i atgyfnerthu beth roeddet ti'n ei ddweud yn fanna; dwi'n gwneud sawl digwyddiad lle mae temporary event notices yn cael eu defnyddio, ac mae hwnna'n beth da. Mae e jest yn gyfle arall i gynnig adloniant.
English: I wouldn't say it's a bad idea, I must admit. Councils have, at one time, been looking at events and things such as festivals and so on. Now, those events have become secondary, and bike races and mountain races are more prominent - and I understand that, of course. But I think there is room to talk, certainly, so that people become aware of the problems that we have, and it's required across the sector, so that we can have people who arrange large events, and there's a need for artists, for people who are supporting a local hall, because everybody has a problem.
Welsh: Fuaswn i ddim yn gweld ei fod o'n syniad drwg o gwbl, mae'n rhaid cyfaddef. Hynny yw, mae cynghorau wedi, ar un cyfnod, edrych ar ddigwyddiadau a phethau fel gwyliau ac yn y blaen. Erbyn hyn, mae'r digwyddiadau yna wedi mynd yn ail beth, ac mae rasys beics, a rasys mynydd, ac yn y blaen - dwi'n deall hynny, wrth gwrs, felly. Ond dwi'n meddwl bod yna le i siarad, yn sicr, fel bod pawb yn dod yn ymwybodol o'r problemau mae hyrwyddwyr yn eu cael, ac mae ei eisiau fo ar draws y sector, mewn gwirionedd. Mi fyddem ni'n gallu cael pobl sydd yn trefnu digwyddiadau mawr, ond mae eisiau artistiaid, mae eisiau rhywun sydd yn cynnal neuadd leol, achos mae pawb â'i broblem.
English: Yes, especially people with experience in that area, and it can be people who are working for small independent labels, also artists, people who organise festivals, bands - everyone involved in that world, so that everyone knows what's going on from the bottom up.
Welsh: Ie, yn bendant pobl â phrofiad yn y byd yna, ac mae hwnna'n gallu bod yn bobl sy'n gweithio i labeli bach, annibynnol, neu artistiaid - fel rwyt ti'n ei ddweud - pobl sy'n trefnu gwyliau, artistiaid, bandiau, pob un sy'n rhan o'r cylch yna, fel bod pobl yn gwybod beth sy'n mynd ymlaen o'r gwaelod i fyny.
English: The only thing that I'd like to reiterate - . I am very grateful for the opportunity to come here in the first place. Because the fact that we are here means that you as a Government are taking music seriously, and that is something to be welcomed, certainly. Andrew has mentioned this - and I think that I may have said a few things about it also: we look at the situation of book publishing and then of publishing music. There is support in terms of books all the way through the process, from the author to the finished book in the shop, and the distribution, the promotion, and so forth. The process is the same in terms of music as well - from creating that music to the CD or the download, or whatever you may produce, to that finished product. And we have to look at it - . The market is entirely different in the Welsh language world than it is globally speaking, and there's huge competition outside, in terms of the majority language. But I think that we do have to look at music as well in a similar light, a similar set up to the Welsh Books Council -
Welsh: Yr unig beth buaswn i'n hoffi ei ategu - . Dwi'n ddiolchgar iawn am y cyfle i ddod yma, yn y lle cyntaf. Mae'r ffaith ein bod ni yma yn golygu eich bod chi fel Llywodraeth yn cymryd cerddoriaeth o ddifrif, ac mae hynny i'w groesawu, yn sicr. Mae Andrew wedi crybwyll y peth - dwi'n meddwl fy mod i wedi dweud rhyw ambell air amdano fo hefyd: rydym ni'n edrych ar y sefyllfa cyhoeddi llyfrau a chyhoeddi cerddoriaeth. Hynny yw, mae yna gefnogaeth o safbwynt y llyfrau yr holl ffordd, o'r awdur i'r llyfr gorffenedig yn y siop, a'r dosbarthu, yr hyrwyddo, ac yn y blaen. Yr un ydy'r broses, mewn gwirionedd, o safbwynt cerddoriaeth - o greu'r gerddoriaeth i'r CD neu'r lawrlwytho, beth bynnag rydym ni'n ei wneud, i'r deunydd gorffenedig, felly. Ac mae'n rhaid edrych arno - . Mae'r farchnad yn hollol wahanol yn y Gymru Gymraeg i'r hyn sy'n rhyngwladol. Mae yna gystadleuaeth anferthol y tu allan yna, o safbwynt yr iaith fwyaf. Felly, rydw i'n credu bod rhaid inni edrych ar gerddoriaeth hefyd - rhywbeth yn debyg i'r cyngor llyfrau, teip o beth, onid e -
English: - so that there is an awareness that - . This is not going to be able to attain success without there being some level of support along the way, in many ways, and we've already discussed many ways that support could be offered for the industry.
Welsh: - fel bod yna ymwybyddiaeth bod yn rhaid - . Dydy hwn ddim yn mynd i allu gwneud y llwyddiant heb fod yna rhyw ychydig o gymorth ar hyd y ffordd, felly, mewn sawl ffordd, ac rydym ni eisoes wedi trafod sawl ffordd y gallwn ni roi cymorth i'r diwydiant.
English: Yes. The main things I wanted to say were just to make sure that we make it clear that the music industry is number of things, not just turning up on a Saturday night - the whole process is quite lengthy - and also that there is a need for support right along the way, from the beginning to the end. Also to say that there are some very complex things in the music world, such as copyright and registering songs to get royalties, and these are all things that are easier to understand as you get older, perhaps, but they're still complex. But children who are starting out in secondary school, I don't expect them to understand that world. But, unfortunately, if they don't understand it, people can take advantage and take a bit of that money that's out there in terms of royalties from radio and tv, and they don't have any support. But, if they had a little bit more support right from the beginning, I think it would take them in the direction of being able to stay in the industry for longer.
Welsh: Ie. Y prif bethau roeddwn i eisiau eu dweud heddiw oedd jest i wneud yn siŵr ein bod ni'n gwneud yn glir bod y diwydiant cerddoriaeth yn sawl peth, nid yn unig troi i fyny ar y nos Sadwrn - mae'r holl broses yn eithaf hir - a hefyd bod angen cefnogaeth yr holl ffordd, reit o'r cychwyn, reit i'r diwedd. Hefyd, mae yna bethau cymhleth iawn yn y byd cerddoriaeth, yr ochr weinyddol fel hawlfraint a chofrestru caneuon er mwyn cael breindal. Mae'r rhain i gyd yn bethau - . Ocê, pan ydych chi'n mynd yn hŷn, efallai eu bod nhw'n haws i'w deall, ond mae dal yn eithaf cymhleth, onid yw hi? Ond plant sy'n dechrau allan yn yr ysgol uwchradd - dydw i ddim yn disgwyl iddyn nhw i ddeall y byd yna, ond, yn anffodus, os nad ydyn nhw'n ei ddeall ef, mae pobl yn gallu manteisio arnyn nhw a chymryd ychydig o'r arian sydd allan yna o'r breindal radio a theledu, a dydyn nhw ddim yn cael dim cymorth. Ond pe bai nhw'n cael ychydig mwy o gymorth reit o'r cychwyn, dwi'n meddwl mae e'n mynd i'w rhoi nhw mewn cyfeiriad tuag at allu aros yn y diwydiant am hirach.
English: I think that, if we look at our Celtic brethren in Scotland and Ireland, the scene there through the medium of the indigenous languages has developed very differently. Now, they're almost entirely, in Scotland and Ireland, in relation to traditional folk music. Whereas, in Wales, we have that, but we also have reggae music and we have rock music and blues and jazz, and country and western singing through the medium of Welsh.
Welsh: Dwi'n meddwl, os ydym ni'n edrych ar ein cefndryd Celtaidd yn yr Alban ac Iwerddon, mae'r sin yno drwy gyfrwng yr ieithoedd brodorol wedi datblygu'n wahanol. Hynny yw, maen nhw bron iawn yn gyfan gwbl yn yr Alban ac yn Iwerddon, i raddau, yn ymwneud â cherddoriaeth draddodiadol a cherddoriaeth werin, tra, yng Nghymru, mae ganddom ni'r rheini ac mae ganddom ni gerddoriaeth reggae ac mae ganddom ni gerddoriaeth roc a blues a jazz a chanu gwlad drwy gyfrwng y Gymraeg.
English: And, actually, just one other thing - . Just one other thing - [ Laughter.] I was talking to somebody who works in the tv industry for a production company, and they'd been over to speak to TG Ceathair, the Irish channel in Ireland, and they were very jealous when they saw clips from the Eisteddfod and so forth, because they have their own world of music, but usually it's folk and traditional music. But pop and rock bands and country and western, electronic - they attract a bigger audience in this country, and that's something to be proud of and to safeguard, rather than people coming here and just trying to throw a little bit of money towards something that's perhaps not going to work. It is there already, but it needs to be supported and safeguarded. Thank you very much.
Welsh: Ac, actually, jest un peth arall, sori - . Jest un peth arall - [ Chwerthin.] Roeddwn i'n siarad â rhywun sy'n gweithio yn y diwydiant teledu ac i gwmni cynhyrchu ac roedden nhw wedi bod draw i siarad gyda phobl TG Ceathair, sef y sianel Gwyddeleg yn Iwerddon, ac roedden nhw'n genfigennus iawn pan oedden nhw'n gweld clipiau o'r Eisteddfod a phethau fel hynny, achos mae ganddom nhw eu byd cerddoriaeth nhw eu hunain, ond, fel rwyt ti'n ei ddweud, mae'r rhan fwyaf yn gerddoriaeth gwerin draddodiadol. Ond mae bandiau pop, roc, canu gwlad, beth bynnag - electroneg - yn y wlad yma'n denu cynulleidfa fwy, ac wedyn mae hwnna'n rhywbeth i fod yn falch ohoni ac i warchod yn hytrach na bod pobl yn dod yma a jest trio taflu ychydig bach o arian at rywbeth sydd efallai ddim yn mynd i weithio. Mae yna'n barod, ond mae angen ei gefnogi a'i warchod. Diolch yn fawr.
English: Thank you very much once again.
Welsh: Wel, diolch yn fawr unwaith eto.
English: The first item on our agenda this afternoon is questions to the First Minister, and the first question is from Angela Burns.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, ac mae'r cwestiwn cyntaf gan Angela Burns.
English: Llywydd, I thank the Member for that question. Amongst our priorities for the coming year are the investment of record sums across our health and social care system, the training of record numbers of clinical professionals to create the workforce of the future and defending Wales against any attempts by the UK Government to put the NHS up for sale.
Welsh: Llywydd, diolchaf i'r Aelod am y cwestiwn yna. Ymhlith ein blaenoriaethau ar gyfer y flwyddyn i ddod mae buddsoddi'r symiau uchaf erioed ar draws ein system iechyd a gofal cymdeithasol, hyfforddi'r nifer uchaf erioed o weithwyr clinigol proffesiynol i greu gweithlu'r dyfodol ac amddiffyn Cymru rhag unrhyw ymgais gan Lywodraeth y DU i roi'r GIG ar werth.
English: Well, First Minister, as you know, recent weeks have brought to the fore the current pressures that are facing the Welsh NHS - 'winter pressures', as we like to term them, though the reality is that they are there for most of the year. Now, in the words of Dr Phil Banfield, the British Medical Association Cymru Wales consultant committee chair, he said 'It is clear from the latest developments that things are getting worse not better.' He also went on to state that 'Care will suffer if something isn't done about this now. This must be taken seriously. There is a real chance of lives being needlessly lost.' First Minister, the BMA also go on to suggest, as many of us have in this Chamber suggested, the various things that need to be done to alleviate winter pressures and the kinds of areas that we need to look at, from increasing beds in hospitals, to increasing people's ability to come out of hospital and be supported in the community, to ensuring that only the people who need to go into hospital go into hospital. So, we're four years in, and this was a priority of the Welsh Government. Can you please tell us, in the remaining year that we have, whether or not you'll finally be able to address this very serious issue? And it is serious, because I want to end on this one note. Dr Banfield, who represents a great many people in the health NHS goes on to say that the staff pressures are intolerable, and that patients' lives are at risk. This is not an acceptable situation.
Welsh: Wel, Prif Weinidog, fel y gwyddoch, mae'r pwysau presennol sy'n wynebu GIG Cymru wedi dod i'r amlwg yn yr wythnosau diwethaf - 'pwysau'r gaeaf', fel yr ydym ni'n hoffi eu galw, er mai'r realiti yw eu bod nhw yno yn ystod y rhan fwyaf o'r flwyddyn. Nawr, yng ngeiriau Dr Phil Banfield, Cadeirydd pwyllgor ymgynghorol Cymdeithas Feddygol Prydain Cymru, dywedodd Mae'n amlwg o'r datblygiadau diweddaraf bod pethau'n mynd yn waeth nid yn well. Aeth ymlaen hefyd i ddweud Bydd gofal yn dioddef os na wneir rhywbeth am hyn nawr. Mae'n rhaid cymryd hyn o ddifrif. Mae'n gwbl bosibl y gallai bywydau gael eu colli'n ddiangen. Prif Weinidog, mae Cymdeithas Feddygol Prydain hefyd yn mynd ymlaen i awgrymu, fel y mae llawer ohonom ni yn y Siambr hon wedi awgrymu, y gwahanol bethau y mae angen eu gwneud i leddfu pwysau'r gaeaf a'r mathau o feysydd y mae angen i ni eu hystyried, o gynyddu nifer y gwelyau mewn ysbytai, i gynyddu gallu pobl i ddod allan o'r ysbyty a chael eu cynorthwyo yn y gymuned, i sicrhau mai dim ond y bobl y mae angen iddyn nhw fynd i'r ysbyty sy'n mynd i'r ysbyty. Felly, mae pedair blynedd wedi mynd heibio, ac roedd hyn yn flaenoriaeth i Lywodraeth Cymru. A allwch chi ddweud wrthym ni, os gwelwch yn dda, yn y flwyddyn sydd gennym ni ar ôl, a fyddwch chi'n gallu mynd i'r afael â'r mater difrifol iawn hwn o'r diwedd? Ac mae'n ddifrifol, oherwydd rwyf i eisiau cloi ar yr un nodyn hwn. Mae Dr Banfield, sy'n cynrychioli llawer iawn o bobl yn y GIG iechyd, yn mynd ymlaen i ddweud bod y pwysau ar staff yn annioddefol, a bod bywydau cleifion mewn perygl. Nid yw hon yn sefyllfa dderbyniol.
English: A fundamental challenge is to move towards a system that is truly preventative. We don't see that in terms of policy at the moment, and we don't see it in terms of how budgets are divvied up. So, will the First Minister realise that we need real prioritisation now? We need to find ways of moving towards a new kind of NHS, and of being able to invest in the preventative - including preventative infrastructure, sports resources, physical exercise resources, and resources for keep fit - or the NHS will be a bottomless pit. We need that transformation that we are not currently seeing.
Welsh: Her sylfaenol ydy symud tuag at system sydd yn wirioneddol ataliol ei natur. Dŷn ni ddim yn gweld hynny o ran polisi ar hyn o bryd; dŷn ni ddim yn ei weld o o ran y ffordd mae cyllidebau yn cael eu rhannu. A wnaiff y Prif Weinidog sylweddoli bod angen blaenoriaethu go iawn rŵan yr angen i ffeindio ffyrdd o bontio at fath newydd o NHS, o allu buddsoddi yn yr ataliol - yn cynnwys isadeiledd ataliol, adnoddau chwaraeon, adnoddau ymarfer corff, adnoddau cadw'n heini, ac ati - neu, fel arall, pwll diwaelod fydd yr NHS? Mae angen y trawsnewidiad yna nad ydym ni'n ei weld ar hyn o bryd.
English: Well, of course I agree, Llywydd. The things that we could do to prevent people from - . Sorry.
Welsh: Wel, wrth gwrs dwi'n cytuno, Llywydd. A beth rŷm ni'n gallu ei wneud i atal pobl heb gael - . Sori.
English: - to prevent people from needing access to the health service, that, of course, is a proper investment in the future; it's not an answer to the person aged over 75 who needs services in the here and now. The parliamentary review, in which parties across this Chamber participated, provides a bridge of that sort. It describes how you can incrementally - because that is the only way you can do it - shift the system so there is greater emphasis on prevention, and therefore a reduced need for people to seek help in the most intense part of the system. That doesn't help people whose needs for that sort of help are in the present day, and you can't not attend to those needs. And prevention is not the responsibility of the national health service; prevention is something that you can only bring about where you have all public services invested in doing that and where you have a relationship with the user in which they too play their part. We talk often on the floor of the Assembly about co-production, and the need to capture the contribution that users make, and nowhere is that contribution more important to capture than if we are genuinely to have preventative services. Because most of all, that relies on what individuals can do to make sure that the harm that would otherwise happen in their own lives is avoided.
Welsh: - i atal pobl rhag bod angen mynediad at y gwasanaeth iechyd, mae hwnnw, wrth gwrs, yn fuddsoddiad priodol yn y dyfodol; nid yw'n ateb i'r sawl sydd dros 75 oed sydd angen gwasanaethau yn y fan a'r lle. Mae'r adolygiad seneddol, y cymerodd pleidiau ar draws y Siambr hon ran ynddo, yn darparu pont o'r math hwnnw. Mae'n disgrifio sut y gallwch chi newid y system gam wrth gam - oherwydd dyna'r unig ffordd y gallwch chi ei wneud - fel bod mwy o bwyslais ar atal, ac felly llai o angen i bobl geisio cymorth yn rhan fwyaf dwys y system. Nid yw hynny'n helpu pobl y mae eu hanghenion am y math hwnnw o gymorth yn bodoli nawr, ac na allwch chi beidio â rhoi sylw i'r anghenion hynny. Ac nid cyfrifoldeb y gwasanaeth iechyd gwladol yw atal; mae atal yn rhywbeth y gallwch chi ei gyflwyno dim ond pan fo gennych chi'r holl wasanaethau cyhoeddus wedi ymrwymo i wneud hynny a phan fo gennych chi berthynas gyda'r defnyddiwr lle mae hwythau hefyd yn chwarae eu rhan. Rydym ni'n siarad yn aml ar lawr y Cynulliad am gyd-gynhyrchu, a'r angen i gofnodi'r cyfraniad y mae defnyddwyr yn ei wneud, ac nid oes unrhyw amgylchiadau lle mae cofnodi'r cyfraniad hwnnw yn bwysicach nag os ydym ni wir yn mynd i gael gwasanaethau ataliol. Oherwydd yn anad dim, mae hynny'n dibynnu ar yr hyn y gall unigolion ei wneud i sicrhau bod y niwed a fyddai'n digwydd fel arall yn eu bywydau eu hunain yn cael ei osgoi.
English: Minister, I see that a worldwide study has revealed that sepsis is now a bigger killer than cancer, and instances of it are increasing in England and Wales. What assessment has the Welsh Government made of this, and how is your Government going to ensure that the Welsh NHS is prepared for this over the coming year?
Welsh: Gweinidog, rwy'n gweld bod astudiaeth fyd-eang wedi datgelu bod sepsis yn lladdwr mwy na chanser erbyn hyn, a bod enghreifftiau ohono ar gynnydd yng Nghymru a Lloegr. Pa asesiad mae Llywodraeth Cymru wedi ei wneud o hyn, a sut mae eich Llywodraeth yn mynd i sicrhau bod GIG Cymru yn barod am hyn yn ystod y flwyddyn nesaf?
English: I thank the Member for that important supplementary question. I should just make it clear that sepsis numbers in Wales are falling and not rising, so the figures that were published are not Welsh figures - they have fallen in Wales since 2016. And that is because of some really groundbreaking work that has been done by clinicians here in Wales, led by some very far-sighted and committed clinicians, who have developed the early-warning signs system that we have for sepsis here in Wales, which is now being adopted in other parts of the health service more broadly, which makes sure that people are alert to those early signs that can easily enough be confused as a sign of something other than sepsis, to do the six steps that you need to take as a clinician to test for whether sepsis is what you're seeing in front of you, then to take rapid action. It's a really important issue, but I think we can genuinely claim that we have been in front of this debate in Wales, and that's why the figures in Wales have been falling.
Welsh: Diolchaf i'r Aelod am y cwestiwn atodol pwysig yna. Dylwn ei gwneud yn eglur bod niferoedd sepsis yng Nghymru yn gostwng a ddim yn codi, felly nid yw'r ffigurau a gyhoeddwyd yn ffigurau ar gyfer Cymru - maen nhw wedi gostwng yng Nghymru ers 2016. Ac mae hynny oherwydd gwaith arloesol iawn a wnaed gan glinigwyr yma yng Nghymru, o dan arweiniad rhai clinigwyr craff ac ymroddedig iawn, sydd wedi datblygu'r system arwyddion rhybudd cynnar sydd gennym ni ar gyfer sepsis yma yng Nghymru, sydd bellach yn cael ei mabwysiadu mewn rhannau eraill o'r gwasanaeth iechyd yn fwy cyffredinol, sy'n sicrhau bod pobl yn effro i'r arwyddion cynnar hynny y gellir eu drysu'n ddigon hawdd fel arwydd o rywbeth heblaw sepsis, i ddilyn y chwe cham y mae angen i chi eu cymryd fel clinigydd i brofi ai sepsis yw'r hyn yr ydych chi'n ei weld o'ch blaen, ac yna cymryd camau cyflym. Mae'n fater pwysig iawn, ond rwy'n credu y gallwn ni hawlio'n wirioneddol ein bod ni wedi bod y tu blaen i'r ddadl hon yng Nghymru, a dyna pam mae'r ffigurau yng Nghymru wedi bod yn gostwng.